laion/Wikipedia-Exotic huggingface dataset:
עץ פיתגורס

עץ פיתגורס הוא פרקטל במישור שנתגלה על ידי אלברט בוסמן, מורה הולנדי, בשנת 1942. הוא קרוי על שם המתמטיקאי היווני בן העת העתיקה פיתגורס, בשל העובדה שכל שלושה ריבועים סמוכים בפרקטל יוצרים משולש ישר-זווית, ולכן מקיימים את משפט פיתגורס. כמו פרקטלים רבים עץ פיתגורס מתקבל מבנייה בת אינסוף שלבים. בשלב האפס מתחילים עם ריבוע עם צלע באורך 1. בשלב הראשון בונים שני ריבועים זהים כך שהם יוצרים משולש ישר-זווית שווה-שוקיים עם צלע הריבוע ההתחלתי. בהתאם למשפט פיתגורס אורך הצלע של כל אחד מן הריבועים הללו הוא 1 2 {\displaystyle {\tfrac {1}{\sqrt {2}}}} . בשלב השני בונים על גבי כל אחד מן הריבועים האלו שני ריבועים זהים באותו אופן בדיוק ומתקבל שאורך הצלע של כל אחד מן הריבועים החדשים הוא 1 2 {\displaystyle {\tfrac {1}{2}}} . ובאופן כללי בשלב ה- n {\displaystyle n} -י בונים 2 n {\displaystyle 2^{n}} ריבועים על הצלע של 2 n − 1 {\displaystyle 2^{n-1}} הריבועים שנבנו בשלב הקודם, כאשר לכל אחד מהם צלע באורך ( 1 2 ) n {\displaystyle {\left({\tfrac {1}{\sqrt {2}}}\right)}^{n}} . עץ פיתגורס מתקבל מחזרה על התהליך אינסוף פעמים. עץ פיתגורס הוא פרקטל בעל דמיון עצמי בכל קנה מידה. כל ריבוע בעץ פיתגורס יוצר גרסה מוקטנת של עץ פיתגורס בעצמו. עץ פיתגורס הוא עצם דו-ממדי. הוא מורכב משני עותקים של עצמו שכווצו בפקטור 1 2 {\displaystyle {\tfrac {1}{\sqrt {2}}}} . לכן הממד הפרקטלי שלו הוא log ⁡ ( 2 ) log ⁡ ( 2 ) = 2 {\displaystyle {\tfrac {\log {(2)}}{\log {({\sqrt {2}}})}}=2} . עץ פיתגורס כלוא בתוך מלבן בגודל 6×4. לפי משפט פיתגורס סכום השטחים של שני הריבועים הנבנים על כל ריבוע, שווה לשטח הריבוע עליו הם נבנים. מכיוון שהשטח של הריבוע התחילי הוא 1 נובע מכך באינדוקציה (או באופן ישיר - בכל שלב נוספים 2 n {\displaystyle 2^{n}} ריבועים ששטחם ( 1 2 ) n {\displaystyle {\left({\tfrac {1}{2}}\right)}^{n}} ) כי בכל שלב נוסף שטח השווה ל-1, ולכן לכאורה שטחו של עץ פיתגורס אינסופי. אולם למעשה החל מהשלב החמישי בבנייתו, עץ פיתגורס מתחיל לחפוף את עצמו וריבועים נוצרים על גבי ריבועים קיימים. מכיוון שעץ פיתגורס כלוא בתוך מלבן 6×4 בהכרח שטחו קטן מ-24. חסם טוב יותר על שטחו של העץ קובע כי שטחו של העץ הוא בין 5 ל-18. ניתן להציג חסמים טובים יותר אך הערך המדויק של השטח אינו ידוע. עץ פיתגורס מוכלל הוא הכללה של עץ פיתגורס כך שעל כל ריבוע נבנים שני ריבועים שאינם בהכרח זהים. העץ נבנה באותה צורה כמו עץ פיתגורס רק שאת הריבועים הזהים ניתן להחליף בכל זוג ריבועים היוצרים משולש ישר-זווית עם הריבוע עליהם הם נבנים. עץ פיתגורס מוכלל שאינו עץ פיתגורס רגיל הוא א-סימטרי. עץ פיתגורס מוכלל בו המשולשים בין הריבועים הם משולשי 30-60-90. בנייה של עץ פיתגורי מוכלל. אנימציה של עצי פיתגורס מוכללים שונים. החל מעץ פיתגורס רגיל ועד לעץ מנוון שהוא "מלבן" עם אורך אינסופי. הכללה נוספת היא החלפה של המשולש ישר הזווית במשולש שווה-שוקיים שזווית הראש בו שונה מ-90. לדוגמה, כאשר הזווית היא 60, המשולשים שנוצרים הם שווי-צלעות, וכל הריבועים שנוצרים זהים לריבוע המקורי. החפיפה הראשונה מתרחשת בשלב הרביעי, והצורה הסופית שנוצרת היא מערך משושים משוכללים כך שמקיפים אותם ריבועים. בגבול שבו זוויות הבסיס הן 90 אין שום חפיפה. לא ידוע קשר בין זוויות הבסיס לבין השלב הראשון בו מתרחשת חפיפה. סקריפט לייצור עצים פיתגוריים ב-MATLAB עץ פיתגורס, באתר MathWorld (באנגלית)
All of the Lights

All of the Lights (בעברית: כל האורות) הוא שיר של אמן ההיפ הופ האמריקאי, קניה וסט. השיר יצא לאור בינואר 2011 בתור הסינגל הרביעי והאחרון מתוך אלבום הסטודיו החמישי של וסט, My Beautiful Dark Twisted Fantasy. בשיר, שהופק על ידי וסט, משתתפים מספר רב של זמרים, במספר הקלטות שונות כשלבסוף בחר וסט שמי שישתתפו בשיר יהיו הזמרת ריהאנה (פזמון וחלק גדול מהשיר), קיד קאדי (פסקה שלישית), אלטון ג'ון (סוף השיר ותחילת הפזמון), אלישיה קיז (קולות רקע) ופרגי (פסקה רביעית). בין האמנים שהשתתפו בהקלטות לשיר היו ג'ון לג'נד, דרייק, דה דרים ואלי ג'קסון. השיר הגיע למקום ה-19 במצעד הבילבורד הוט 100 ולמקום ה-2 במצעד "שירי ה-R&B/היפ הופ הלוהטים" בארצות הברית, כשהגיע למקומות מכובדים במצעדים רבים במדינות שונות. השיר זכה לשבחים על ידי מבקרי מוזיקה רבים, אשר החמיאו להפקה המפורטת בשיר ולסגנון בנושא הדרמטי. בנוסף, זכה הסינגל בשני פרסי גראמי הקליפ לשיר צולם בחודש יציאתו כסינגל בבימויו של הייפ ויליאמס. בקליפ מופיעים וסט וריהאנה תוך כדי הבזקים, וקאדי מופיע בחליפת עור אדומה. בקליפ ישנה התייחסות לסרט Enter the Void מ-2009 של יוצר הסרטים הצרפתי, גספר נואי. הקליפ הופיע בבכורה באתר יוטיוב בערוץ ה-Vevo הרשמי של וסט. לאחר דיווחים כי ההבזקים בקליפ גורמים להתקפי אפילפסיה בקרב הצופים החולים ותגובה ציבורית מן ארגון האפילפסיה הבריטי, הופץ וידאו קליפ חלופי הכולל אזהרה כי לווידאו יש "פוטנציאל לעורר התקפים עבור אנשים הסובלים מאפילפסיה". מידע על היצירה "All of the Lights" באתר מיוזיק בריינז מידע על הסינגל "All of the Lights" באתר מיוזיק בריינז מידע על השיר "All of the Lights" באתר AllMusic סרטון השיר "All of the Lights" באתר יוטיוב מידע על הרצועה "All of the Lights" באתר ספוטיפיי מידע על All of the Lights, באתר המצעד האוסטרי, ארכיון מידע על All of the Lights, באתר המצעד הגרמני מידע על All of the Lights, באתר המצעד של ניו זילנד מידע על All of the Lights, באתר המצעד הצרפתי, ארכיון
דמינית

דמינית (Damin) הייתה שפת פולחן סודית לה נחשפו רק גברים משבט הלרדיל באוסטרליה שעברו טקס חניכה. במהלך טקס החניכה גברים לאחר גיל ההתבגרות עברו מילה ולאחר מכן למדו שפת סימנים שהפכה במשך שנה לאמצעי היחיד שלהם לתקשר עם סביבתם. לאחר מכן על מנת לעבור לשלב הבא עברו הגברים פיום שופכה ורק אז למדו את השפה הדמינית. כיום טקסי חניכה אלו אינם מתבצעים עוד, השפה הדמינית אינה מדוברת ואף השפה הלרדילית מאוימת על ידי החלפתה באנגלית. הדמינית היא השפה היחידה מחוץ לאפריקה שהשתמשה בעיצורים מצוצים כחלק ממאגר הפונמות שלה וכמו כן קיימים בה צלילים שאינם קיימים באף שפה אחרת בעולם. אוצר המילים הדמיני מצומצם ומכיל 250 שורשים לכל היותר המוטים לפי מערכת הנטייה של הלרדילית, כאשר כל שורש מייצג משמעות כללית ולא ספציפית המקבילה לקבוצה של מילים ספציפיות רבות בשפה הלרדילית. גברים שעברו טקס חניכה דיברו בדמינית באירועים פולחניים אך גם בחיי היומיום לצד השפה הלרדילית כמו במסעות ציד ורכילויות.
פיטר מייל

פיטר מייל (באנגלית: Peter Mayle;‏ 14 ביוני 1939 – 18 בינואר 2018) היה סופר בריטי שנודע בזכות ספריו המתארים חיים בפרובאנס. הוא עבד חמש עשרה שנה בתעשיית הפרסום קודם שנטש את העולם העסקי ועבר לכתוב ספרי חינוך, בכללם סדרות על חינוך מיני לילדים ומתבגרים. ספרו "שנה בפרובאנס" (1989) נהפך לרב-מכר בינלאומי ומתעד שנה בחייו כבריטי השוהה במנרב, כפר בדרום המחוז ווקלוז בצרפת. ספריו תורגמו ללמעלה מעשרים שפות. הוא כתב בכתבי עת ועיתונים. הספר "שנה בפרובאנס" עובד לסדרת טלוויזיה בכיכובו של ג'ון ת'או שהוקרנה ב-1993. הרומן "שנה מופלאה" היה הבסיס לסרט הקולנוע בעל אותו שם בכיכובם של ראסל קרואו ומריון קוטיאר. פיטר מייל נולד בברייטון והתגורר בלורמארן, ששוכנת בלוברון, פרובאנס. פרס הספר הבריטי (British Book Awards) בחר ב"שנה בפרובאנס" כספר הטיולים הטוב ביותר של השנה (1989). הממשלה הצרפתית בחרה בו לאביר לגיון הכבוד ב-2002 על ספרו coopération et francophonie. מייל מת בצרפת ב-18 בינואר 2018. שנה מופלאה, מאנגלית - נעה בן-פורת, הוצאת סטימצקי, 2004. הרפתקה צרפתית :עם סכין, מזלג וחולץ פקקים, 2001. ועוד פעם פרובאנס, מאנגלית - נעה בן-פורת, 2000. המרדף אחר סזאן, מאנגלית - יואב לויטס הלוי, 1997. כל דבר בא בחשבון, מאנגלית - יואב לויטס הלוי, 1997. חיי כלב, איורים - אדוארד קורן ; מאנגלית - דבורה נגבי, 1996. פרובאנס לנצח, מאנגלית - צילה אלעזר, 1996. מלון פאסטיס, מאנגלית: נטע גל, זמורה ביתן, 1995. שנה בפרובאנס, מאנגלית - נטע גל, זמורה ביתן, 1994. ידידו הטוב ביותר של האדם :עם ווילי המבולבל בתפקיד הראשי, /קריקטורות - גריי ג'וליפי ; טקסט - פיטר מייל, 1987. אילוף הסוררים, מתורגם מאנגלית על ידי אליעזר כרמי, 1984. איך תהיה הפעם הראשונה :התנסותך המינית הראשונה, צילומים - ג'ון תורנטון ; תרגום - שלומית ומנחם בן, 1979. מאין באתי :איך נולדים ילדים בלי שטויות ועם איורים, כתב פיטר מייל ; אייר ארתור רובינס ; עיצב פול וולטר ; תרגם יעקב שרת, 1979, 1994. מה קורה לי :התשובות לכמה מן השאלות המביכות ביותר בעולם, כתב פיטר מייל ; אייר ארתור רובינס ; עיצב פול וולטר ; תרגם יעקב שרת, 1979, 1994. אתר האינטרנט הרשמי של פיטר מייל "שנה בפרובאנס", במסד הנתונים הקולנועיים IMDb (באנגלית) "שנה מופלאה", במסד הנתונים הקולנועיים IMDb (באנגלית) "פיטר מייל", במסד הנתונים הקולנועיים IMDb (באנגלית) רון מיברג, ‏אבל בגן עדן, באתר מעריב אונליין, 29 בינואר 2018 פיטר מייל, דף שער בספרייה הלאומית Peter Mayle". Contemporary Authors Online, Gale, 2009. Reproduced in Biography Resource Center. Farmington Hills, Michigan: Gale, 2009. "Décret du 29 mars 2002 portant élévation, promotion et nomination", in French). Le Journal officiel de la République française (Official Journal of the French Republic). Government of France. 31 March 2002. p. 5716. "Coopération et francophonie Etranger en France Au grade de chevalier M. Mayle (Peter) (Grande-Bretagne), écrivain ; 43 ans d'activités professionnelles et culturelles."
התזמורת הסימפונית הממלכתית של מרידה

התזמורת הסימפונית הממלכתית של מרידה (בספרדית: Orquesta Sinfónica del Estado Mérida) היא התזמורת הסימפונית של מרידה, ונצואלה. התזמורת נוסדה כארגון ללא כוונות רווח בשנת 1991 על ידי הפסנתרן והמחנך הוונצואלי חוסה אנטוניו אבראו. התזמורת החלה את פעולתה ב-21 ביוני 1991 והתפתחה מתזמורת הנוער הממלכתית של מרידה, שנוסדה בשנת 1978 כחלק ממערכת תזמורות הנוער של ונצואלה, בהנהגת אבראו. השותף לייסודה והמנהל המוזיקלי הראשון של התזמורת היה אמילקאר ריוואס. בין השנים 1994–1997 סרג'ו ברנאל היה המנהל המוזיקלי והוא הרחיב את רפרטואר התזמורת, שכלל יצירות סימפוניות אירופאיות ודרום אמריקאיות. בשנים 1998 עד 2001 עמד בראש התזמורת פליפה איסקאראי, שיזם תוכניות חינוכיות רחבות-ממדים לשיתוף הקהילה. תוכניות אלה היו לחלק בלתי נפרד מפעילויות התזמורת. מאז ינואר 2004, המנהל המוזיקלי של התזמורת הוא סזאר איוואן לארה. בעונת 2006 השתתפה התזמורת במספר רב של אירועים רשמיים של מרידה, מטעם הממשלה, אוניברסיטת האנדים של ונצואלה ורשויות מקומיות שונות ב-39 קונצרטים סימפוניים ו-108 מופעים חינוכיים וקאמריים ב-21 רשויות מקומיות במדינת מרידה. ב-1999 הוכרזה התזמורת כ"נכס תרבותי בחסות מדינת מרידה" (Patrimonio Cultural del Estado Mérida)‏ התזמורת פתחה את עונתה ה-20 ב-15 בינואר 2011 בנגינת הסימפוניה השנייה של צ'ייקובסקי לפסטיבל המוזיקה השנתי השני של מרידה. התזמורת הסימפונית הממלכתית של מרידה, ברשת החברתית פייסבוק OSEM, Mérida Venezuela. El Nacional (January 13, 2011). "Festival de Música de Mérida celebra su segunda edición"
מרי ומקס

מרי ומקס הוא סרט אנימציה אוסטרלי שיצא ב-2009, המתאר התכתבות ארוכה והשפעות הדדיות בין ילדה ואיש מבוגר בעלי קשיים שונים. את הסרט ביים אדם אליוט והפיקה מלאני קומבס. דמויות הסרט עשויות פלסטלינה, והמדבבים הראשיים הם פיליפ סימור הופמן, טוני קולט, אריק באנה ובתאני ויטמור; הקריינות מאת בארי המפריז. הקרנת בכורה הייתה בערב הפתיחה של פסטיבל סאנדנס 2009. הסרט זכה ב"קריסטל אנסי" לסרטי אנימציה ביוני 2009, ובפרס האנימציה הטובה ביותר של אסיה פסיפיק בנובמבר 2009. הסרט עוסק בנושאים כגון: הזנחה בילדות, בדידות, תסמונת אספרגר, השמנה, דיכאון וחרדה. מרי דייזי דינקל היא ילדה בת 8 מאוסטרליה. למרי כתם לידה על מצחה, והיא לא זוכה לפופולריות חברתית. אמה עקרת בית אלכוהוליסטית, ואביה עובד במפעל לייצור שקיות תה. יום אחד מחליטה מרי לברר איך מגיעים לעולם תינוקות באמריקה, ושולחת מכתב לאדם אקראי בשם מקס ג'רי הורוביץ. מקס הוא יהודי, אכלן כפייתי ובעל תסמונת אספרגר. מרי ומקס ממשיכים להתכתב כשני עשורים, והסרט מתאר דרך ההתכתבויות את חייהם רצופי הטרגדיות. אישיותם מושפעת זה מזו. סיפור הסרט הוא עגמומי וכולל הומור מאופק. הוא מוגש באנימציה מושקעת הכוללת פרטים רבים. על פי הפתיחה, הסרט מבוסס על סיפור אמיתי. באפריל 2009 הבהיר אליוט בראיון, כי דמותו של מקס נכתבה בהשראת "חבר עט בניו יורק אליו כתבתי מעל לעשרים שנה". הצילום נמשך כ-57 שבועות, באמצעות 133 קבוצות נפרדות, 212 בובות ו-475 אביזרים מיניאטוריים. הרווי קראמפט מדיה וקבצים בנושא מרי ומקס בוויקישיתוף "מרי ומקס", במסד הנתונים הקולנועיים IMDb (באנגלית) "מרי ומקס", באתר נטפליקס "מרי ומקס", באתר AllMovie (באנגלית) "מרי ומקס", באתר Rotten Tomatoes (באנגלית) "מרי ומקס", תסריט הסרט באתר Scripts.com (באנגלית) "מרי ומקס", במסד הנתונים הקולנועיים KinoPoisk (ברוסית)
דיים (מטבע אמריקני)

דַיים (באנגלית: Dime) הוא מטבע השווה לעשרה סנט, עשירית הדולר. הדיים הוא הקטן מבין המטבעות המיוצרים כיום להפצה בארצות הברית, הן בקוטרו והן בעוביו. כיום המטבע מיוצר מנחושת טהורה בציפוי נחושת וניקל. המטבע שוקל 2.268 גרם. מקור המילה "דיים" במילה "disme", שמשמעותה "עשירית" בצרפתית עתיקה. הדיים יוצר לראשונה ב-1796, וכלל שבעה עיצובים שונים עד היום. כשנה לאחר מותו של הנשיא פרנקלין דלאנו רוזוולט ב-1945, ביום הולדתו ה-64, החל ייצורו של המטבע עם דיוקנו של רוזוולט בצידו הקדמי, העיצוב שמופיע עד היום. מפאת חוסר זמן, בניגוד לרוב המטבעות, המטבע עוצב על ידי מעצב פנימי ששם את ראשי התיבות של שמו, "JS", בבסיס צווארו של רוזוולט. הדבר הוביל לשמועות שסוכן סובייטי שתל את ראשי התיבות של יוסיף סטלין. כמו כן, נטען שהמעצב העתיק את הדיוקן של רוזוולט מפסל אחר. Brother, Can You Spare a Dime?, שיר פופולרי על השפל הגדול מדיה וקבצים בנושא דיים בוויקישיתוף ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
חנן שלזינגר

חנן (הַאנְס) שׁלֶזִינְגֶר (גרמנית: Hans Schlesinger;‏ 8 באפריל 1893 – 30 ביוני 1976) היה מלחין ומנצח ישראלי. חנן (האנס) שלזינגר נולד בהאטינגן (Hattingen) שבחבל הרוהר, במערב גרמניה. בשנת 1934, לאחר עליית הנאצים לשלטון בגרמניה, עלה לארץ ישראל והיה מנצחהּ הראשון של תזמורת שירות השידור הארץ ישראלי שייסד קראל שלמון בשנת 1938. שלזינגר כיהן בתפקידו זה עד פרישתו לגמלאות בשנת 1958. כמלחין היה סגנון כתיבתו רומנטי, אך השפעות הסביבה הארץ-ישראלית, המוזיקה העממית ונופי הארץ ניכרו בה בבירור. בנוסף ליצירות שלהלן, עיבד שירים וריקודים – רובם להרכבים קטנים אך חלקם גם להרכבים גדולים. ארבע סימפוניות; בסימפוניה השלישית שילב סולו לזמרת סופרן. "נופים" – ארבעה קטעים המתארים את נופי הארץ: "בהרי הגליל", "הכנרת", "התנור" ו"ירושלים". "סוויטה ישראלית" (פרקיה הם "מראה מן הכרמל", "דמדומים", "יום סוער", "חג", "צפת" ו"חגיגה בדליה"). "סוויטה פסטורלית" שארבעת פרקיה מבוססים על נעימות עממיות משל מרדכי זעירא ושרה לוי-תנאי "פנטזיה" על נושא מעוז צור יהודה כהן, נעימי זמירות ישראל: מוזיקה ומוזיקאים בישראל, תל אביב: עם עובד (ספרי מוזיקה), תש"ן 1990, עמ' 76. חנן שלזינגר, באתר MusicBrainz (באנגלית) חנן שלזינגר, דף שער בספרייה הלאומית ב. רון, הערות של מאזין | "המנצח חנן שלזינגר", דבר, 11 בפברואר 1949
בוטושאן (מחוז)

מחוז בוטושאן (ברומנית: Judeţ Botoşani) הוא מחוז בצפון רומניה בצפון - מערב החלק של חבל מולדובה הנמצא בשליטת רומניה. בירת המחוז היא העיר בוטושאן. הפעילות החקלאית כוללת גידול דגנים וגידול בעלי חיים. במאות ה-14–18 בשטח המחוז בוטושאן של ימינו היו שתי יחידות מנהליות שנקראו "צינוט": הצינוט דורוהוי והצינוט חרלאו. הצינוט חרלאו תועד לראשונה בתעודה שהונפקה על ידי השליט יוגה הפיסח -Iuga Ologul אישם בין 2 ביולי 1398 ל-28 בנובמבר 1399. במסמך הבויאר בעל המקום נקרא "ברליה מחרלאו", והיה אחד מחברי מועצת השליט. הצינוט דורוהוי מוזכר לראשונה ב־6 באוקטובר 1407 בתעודה שהוצאה בעיר לבוב על ידי בויארים מולדבים שחידשו את שבועת הנאמנות כלפי מלך פולין, ולדיסלב השני יגיילו. ביניהם מוזכר בויאר בשם "מיכאיל מדורוהוי". הצינוט בוטושאן תועד לראשונה בפנקס גביות של מס הגושטינה (מס החזירים) בשנת 1757. צינוט זה נוצר בעקבות הידרדרות הצינוט חרלאו ועלייה בחשיבות העיר בוטושאן והוא סיפח לעצמו הרבה משטחי הצינוט חרלאו לשעבר. האבדות בטירטוריה שפגעו בנסיכות מולדובה ב-1775 וב-1812 הביאו לשינויים חדשים בגבולות הצינוט. ב-1834 עברה מולדובה רפורמה מנהלית והוקמו לראשונה המחוזות בוטושאן ודורוהוי. ב-1938 בעקבות רפורמה מנהלית, המחוז דורוהוי סופח לצינוט סוצ'אבה ובוטושאן היה לחלק מהצינוט פרוט. ב-1944 בוטלו ה"צינוטים" והחל מ-1950 בוטלו המחוזות בוטושאן ודורוהוי והוחלפו ב"אזור בוטושאן". אזור זה שרד לא הרבה זמן מכיוון שהחל מ-1952 הוא סופח לאזור יאשי וב-1956 הועבר לאזור סוצ'אבה. ב-1968 עם רפורמת ביטול ה"אזורים" הוקם מחדש המחוז בוטושאן עם הבירה בעיר בוטושאן. נקבעו 66 כפרים גדולים ("קומונה") 3 ערים (דאראבאן, דורוהוי וסאבן) ורשות עירונית (מוניציפיו) אחת . מחוז בוטושאן ממוקם בין הנהרות סירט ופרוט, בחלק הצפון-מזרחי של רומניה, וגובל באוקראינה בצפון וברפובליקת מולדובה במזרח. שני הנהרות מתנקזים דרומית-מזרחית. למחוז יש גבולות ממערב ומדרום עם מחוזות סוצ'אבה ויאשי בהתאמה. השטח הכולל של המחוז הוא 4,986 קמ"ר (1,925 מייל רבוע), המהווה 2.1% מהשטח הרומני. תבליט המחוז הוא מישור גבוה, בין העמקים של הסירט והפרוט, לבין נהר ג'יג'יה. למחוז בוטושאן יש אקלים ממוזג, המושפע ממסת האוויר המזרחי של היבשת. ברפובליקת מולדובה במזרח - מחוז אדינץ מחוז סוצ'אבה במערב באוקראינה בצפון - מחוז צ'רנוביץ מחוז יאשי בדרום נכון ל-31 באוקטובר 2011, היו במחוז בוטושאן 412,626 תושבים וצפיפות האוכלוסין הייתה 83/קמ"ר. להלן ההתפתחות הדמוגרפית: רומנים - 94.1% צוענים - 1% אוקראינים - 0.2% ליפובנים - 0.1% אחרים - 0.1% מוצא אתני לא ידוע - 4.6% מועצת מחוז בוטושאן, שחודשה בבחירות המקומיות ב-2020, מורכבת מ-32 נציגים ("יועצים"). הרכב מועצת המחוז הוא כלהלן: במחוז בוטושאני יש 2 רשויות עירוניות (מוני'ציפיו), 5 ערים ו-71 כפרים גדולים (קומונות): בוטושאן - עיר הבירה של המחוז: אוכלוסייה: 90,010 (נכון ל־1 בדצמבר 2021) דורוהוי בוטושאן Botoşani דורוהוי Dorohoi דאראבאן Darabani שטפנשט Ştefăneşti סבן Săveni בוצ'צ'ה Bucecea מדיה וקבצים בנושא בוטושאן בוויקישיתוף אתר האינטרנט הרשמי של בוטושאן בוטושאן, באתר אנציקלופדיה בריטניקה (באנגלית) Editors of Encyclopaedia Britannica, [https://www.britannica.com/place/Botosani-county-Romania Botoşani county, Romania], ENCYCLOPAEDIA BRITANNICA C. Cihodaru, I. Caproșu și L. Șimanschi (ed) - Documenta Romaniae Historica.A.Moldova, vol. I, București 1975 pp. 10-11 Mihai Costăchescu- Documente moldovenești înainte de Ștefan cel Mare, vol. II, Iași, 1932, p. 628 ג'ורסקו 1946 כרך ג עמ ' 487
קופה אמריקה 1916

טורניר אליפות אמריקה הדרומית בכדורגל 1916 בכדורגל (בספרדית: Campeonato Sudamericano de Football 1916) נערך ביולי 1916 בארגנטינה, והיה המהדורה הראשונה של הקופה אמריקה. בטורניר השתתפו ארבע נבחרות בלבד: אורוגוואי, ארגנטינה, ברזיל וצ'ילה. הטורניר שוחק בשיטת ליגה בעלת סיבוב אחד ולאלופת הטורניר הראשון הוכתרה נבחרת אורוגוואי. שני אצטדיונים בלבד אירחו את הטורניר: אצטדיון קבוצת ראסינג אבז'אנדה ואצטדיון הגימנסיה של בואנוס איירס. מדיה וקבצים בנושא קופה אמריקה 1916 בוויקישיתוף קופה אמריקה 1916
הליוסטט

הליוסטט (מיוונית Ἥλιος - השמש, στατικός - לקבע במקום) הוא מתקן הכולל מראה שעוקב אחרי תנועתה המדומה של השמש על פני השמים כך שאור השמש המוחזר מן המראה מכוון לנקודה קבועה. לשם כך מוזזת המראה כך שהאנך היוצא ממרכזה מכוון תמיד לחוצה הזווית בין הקו המחבר את מרכז המראה והשמש ובין הקו המחבר את מרכז המראה עם המטרה. השימוש העיקרי של הליוסטטים הוא לריכוז קרינת השמש משטחים גדולים אל מגדל שמש לשם הפקת אנרגיה סולארית וכן לשם הארה של מקומות חשוכים באור יום. השליטה בהליוסטט מבוצעת בדרך כלל באמצעות מחשב, המקבל את המיקום של המראה על פני כדור הארץ, את התאריך והשעה ואת הקואורדינטות של נקודת המטרה, ומחשב בכל מספר שניות את הכיוון אליו צריכה המראה לפנות. תנועת המראה מבוצעת באמצעות מנועים חשמליים בשני צירים: הגבהה וצידוד. מראת ההליוסטט היא בגודל של מספר מטרים רבועים ועשויה בדרך כלל מזכוכית רגילה. כאשר נקודת המטרה קרובה להליוסטט, ניתן להשתמש במראות מישוריות, אבל כאשר המרחק למטרה גדול (מאות או אלפי מטרים) יש צורך במראה קעורה על מנת למקד את האור על המטרה, שכן עם המרחק הולך כתם האור וגדל וצפיפות האנרגיה שלו יורדת. ההליוסטט מוצב על עמוד בגובה שמאפשר את הגבהת המראה ואת הנמכתה מבלי לפגוע בקרקע. המנועים שמזיזים את המראה הם "מנועי צעד" שאינם מסתובבים ברציפות אלא נעים בפעימות בעלות זווית סיבוב קבועה. מנוע אחד משמש לסיבוב המראה סביב צירה (הנעת אזימוט) והשני משמש להגבהת זווית המראה ולהנמכתה (הנעת הגבהה). המנועים נשלטים על ידי מחשב שבכל מספר שניות מפעיל אותם על מנת לעדכן את כיוון המראה. באמצעות המחשב ניתן גם לשנות את נקודת המטרה של ההליוסטט על פי הצורך. המחשב מחובר באמצעות רשת תקשורת (אלחוטית או קווית) למערכת שליטה ובקרה. במקרים מסוימים ההליוסטט כולל גם תאים פוטו-וולטאים שמספקים חשמל להפעלת המחשב והמנועים של ההליוסטט וחוסך את הצורך בחיבור ההליוסטט לרשת החשמל. שדה סולארי הוא מערך של אלפי הליוסטטים המרכזים את אור השמש משטח גדול אל מגדל שמש, שבו מחוממים מים ליצירת קיטור, שמשמש ליצור חשמל. השליטה בשדה כזה היא מורכבת, שכן נדרש לשמור על שטף אנרגיה קבוע על המגדל, גם כאשר עוצמת השמש משתנה לאורך היום ובשל עננים או אובך. כמו כן מספר גדול של הליוסטטים דורש מערך תחזוקה על מנת לשמור על תקינותם ועל נקיונם. מספרם הגדול הופך את מחירו של השדה הסולרי ואת עלות הקמתו ותחזוקתו למרכיב משמעותי בהקמת תחנת כוח סולארית ותפעולה ולכן נעשה מאמץ להוזיל את עלותו של הליוסטט בודד ולבנותו בצורה פשוטה וקלה להרכבה ולתחזוקה. מגדל שמש תחנת כוח תרמו-סולארית מדיה וקבצים בנושא הליוסטט בוויקישיתוף הליוסטט, באתר אנציקלופדיה בריטניקה (באנגלית)
קופה אמריקה 1917

טורניר אליפות אמריקה הדרומית בכדורגל 1917 בכדורגל (בספרדית: Campeonato Sudamericano de Football 1917) נערך באורוגוואי והיה הטורניר השני של הקופה אמריקה. בטורניר שוב השתתפו אותן ארבע נבחרות מן הטורניר הקודם: אורוגוואי, ארגנטינה, ברזיל וצ'ילה; ארבע הקבוצות שחזרו את הישגיהן מהטורניר הקודם ואורוגוואי שוב זכתה בתואר אלופת הטורניר. הטורניר כולו נערך באצטדיון פארק פריירה במונטווידאו בן 40,000 המושבים. הטורניר נערך בספטמבר-אוקטובר 1917. 4 שערים אורוגוואי אנחל רומאנו 3 שערים אורוגוואי קרלוס סקארונה 2 שערים ארגנטינה אלברטו אוהקו ברזיל הארולדו דומינגס אורוגוואי הקטור סקארונה מדיה וקבצים בנושא קופה אמריקה 1917 בוויקישיתוף נתונים על קופה אמריקה 1917 קופה אמריקה 1917 בארכיון RSSSF
רוני עטיה

רוני עטיה הוא ניצב בדימוס במשטרת ישראל, כיהן כמפקד מחוז הצפון מיולי 2011 עד ינואר 2014. עטיה עשה את מרבית שירותו במחוז הצפון של המשטרה, פיקד על היחידה הסמויה במחוז, עמד בראש היחידה המרכזית גליל, פיקד על תחנת עכו במשך שלוש שנים והיה ראש מפלג מודיעין ביחידה המרכזית של המחוז. עם קידומו לדרגת ניצב משנה עמד בראש תחנת זבולון במשך שנתיים, במהלכן ניהל את המשא ומתן להסגרת שודד הברינקס, אילן קופרמן-סגל. ב-2004 מונה למפקד קורס פיקוד ומטה בבית הספר לקצינים של המשטרה ובאפריל 2007 קודם לדרגת תת-ניצב ומונה למפקד מרחב חוף. בתפקידיו השונים התמודד עם מאבק הדרוזים בהנחת צינור הגז בכרמל, עם משפטו ומאסרו של השוטר שחר מזרחי ממשטרת חדרה שירה למוות בגנב רכב פלסטיני, ועם השרפה בכרמל (2010), בעקבותיה פורסם תחקיר ידיעות אחרונות ביולי 2012, בו נטען שלא העיד אמת בפני מבקר המדינה. במאי 2011 קודם לדרגת ניצב וביולי 2011 מונה למפקד מחוז הצפון החדש, אחד משני המחוזות (יחד עם מחוז חוף) שפוצלו ממחוז הצפון של המשטרה. ב-2012 הגיש תביעת לשון הרע נגד רביב דרוקר ומיקי רוזנטל בעקבות תחקיר בתוכניתם, המקור, שעסק בחשדות לשחיתות במרחב חוף. ב-2015 דחה בית משפט השלום בחיפה את התביעה. בינואר 2014 פרש ניצב רוני עטיה משורות משטרת ישראל והוחלף על ידי ניצב זהר דביר בתפקיד מפקד המחוז הצפוני. נשוי ואב ל-3 ילדים. צפו: הסרטון מאסון הכרמל שמסבך את ניצב עטיה, באתר ynet, 25 ביולי 2012
עטיה

עטיה (או עטיא) הוא שם משפחה שמקורו במילה הערבית عطا (‘aṭā, מתנה – כלומר מתנת האל). האם התכוונתם ל... אדוארד עטיה – דיפלומט, סופר, פובליציסט והיסטוריון לבנוני-בריטי אתי עטייה – חברת הכנסת מטעם מפלגת הליכוד אורי עטיה – שחקן ישראלי כפיר עטיה – זמר ישראלי מייקל עטיה – מתמטיקאי בריטי זוכה מדליית פילדס מרדכי עטיה – מקובל ואיש ציבור, עמד בראש הקהילה החלאבית במקסיקו סיטי, הקים את ישיבת המקובלים החיים והשלום בירושלים. נטלי עטיה – דוגמנית, שחקנית ומנחת טלוויזיה ישראלית עזרא עטייה – ראש ישיבת פורת יוסף רוני עטיה – ניצב במשטרת ישראל אל-מהדי בן עטיה – כדורגלן מרוקני גל עטיה אחר: ראס עטייה – כפר פלסטיני בנפת קלקיליה אטיאש Heinrich W. Guggenheimer and Eva H. Guggenheimer, Jewish Family Names and Their Origins: An Etymological Dictionary, Hoboken, N.J.: Ktav Pub. House, 1992, p. 41.